পাকিস্তানের জিডিপির থেকেও বেশি কর ভারত সরকারকে দেয় রিলায়েন্স!

ওয়েব ডেস্ক: রিলায়েন্স ইন্ডাস্ট্রিজ (Reliance Industries) ভারত সরকারকে শেষ অর্থবর্ষে কত টাকা কর দিয়েছে জানেন? শুনলে অবাক হবেন এই করের পরিমাণ মরিশাস বা প্যালেস্টাইনের নমিনাল জিডিপির (GDP) থেকেও বেশি! ২০২৪ অর্থবর্ষে মোট ১ লক্ষ ৮৬ হাজার কোটি টাকা কর দিয়েছে মুকেশ আম্বানির (Mukesh Ambani) সংস্থা!

বিষয়টা একটু খুলে বলা যাক! ভারত সরকার যদি ১০০ টাকা আয় করেন, তবে তারমধ্যে ৫ টাকা কর দেয় রিলায়েন্স। রিপোর্ট বলছে, রিলায়েন্স প্রতি দিন ৫১০ কোটি টাকা কর দিয়েছে ২০২৪ অর্থবর্ষে। যা হিসেব করলে প্রতি ঘণ্টায় ২১ কোটি টাকা। আর প্রতি তিন মিনিটে রিলায়েন্স যা কর দিয়েছে তাতে ১টা স্কুল, ব্রিজ বা মেট্রো লাইন তৈরি করা যায়।

আরও পড়ুন: Jio নিয়ে এল নতুন প্ল্যান!

জানলে অবাক হবেন, রিলায়েন্স চাইলেই সংস্থাত করের টাকায় প্রতিদিন ৫টা করে বন্দে ভারত কিনতে পারে। অ্যামাজন, গুগল, ফেসবুক বা অ্যাপেলের মতো মার্কিন মেগা ক্যাপ সংস্থাগুলি সম্মিলিত ভাবে যা কর ভারত সরকারকে দেয়, তার থেকেও বেশি কর দিয়েছে দেশের সবচেয়ে বড় এই সংস্থা।

উল্লেখ্য, পাকিস্তান ২০২৪ অর্থবর্ষে যা কর আদায় করেছে, তার থেকেও বেশি কর দিয়েছে আম্বানির এই সংস্থা। এখানেই শেষ নয়! দিনে ৫১০ কোটি টাকা কর দিয়েছে রিলায়েন্স। যা জোম্যাটো, নাইকা ও পেটিএমের দৈনিক মিলিত আয়ের চেয়েও বেশি। রিলায়েন্স ইন্ডাস্ট্রিজের মার্কেট ক্যাপ ১৯ লক্ষ ৪৬ হাজার ৭৮১ কোটি টাকা। সংস্থার শেয়ার প্রতি আয় ৫১.৪৭ টাকা। প্রাইস টু আর্ন রেসিও ২৭.৯৫ যা ইন্ডাস্ট্রি পিইর তুলনায় কিছুটা হলেও বেশি।