রিলায়েন্স রিটেইল অধিগ্রহণ করল কেলভিনেটর

ওয়েব ডেস্ক: রিলায়েন্স রিটেইল ভেঞ্চারস লিমিটেড (RRVL) আজ কেলভিনেটর ব্র্যান্ড অধিগ্রহণের ঘোষণা করেছে। যা ভারতের ক্রমবর্ধমান গ্রাহকের ইলেকট্রনিক্স ও গৃহস্থালী যন্ত্রপাতির বাজারে সংস্থাটির একচেটিয়া আধিপত্য বিস্তার করবে। এই কৌশলগত অধিগ্রহণ, ভারতীয় গ্রাহকদের জন্য উচ্চমানের এবং বৈশ্বিক মানের পণ্য সহজলভ্য করার লক্ষ্যে একটি গুরুত্বপূর্ণ পদক্ষেপ (Reliance Jio)।

প্রায় শতাব্দী প্রাচীন কেলভিনেটর বিশ্বব্যাপী গৃহস্থালী রেফ্রিজারেশনে এগিয়ে রেখেছে। ১৯৭০ ও ৮০’র দশকে “দ্য কুলেস্ট ওয়ান” স্লোগান দিয়ে এটি ভারতীয় বাজারে বিশেষ পরিচিতি অর্জন করেছিল। টেকসই গুণমান, উন্নত প্রযুক্তি ও গ্রাহক সন্তুষ্টির জন্য এখনও ব্র্যান্ডটি জনপ্রিয়।

আরও পড়ুন: জিও-র ধামাকা গিফট, এবার টিভিই হবে কম্পিউটার

রিলায়েন্স রিটেইলের এক্সিকিউটিভ ডিরেক্টর ঈশা এম আম্বানি বলেন, “প্রতিটি ভারতীয়র জীবনে প্রযুক্তিকে অর্থবহ ও ভবিষ্যতপ্রস্তুত করে তোলাই আমাদের লক্ষ্য। কেলভিনেটর অধিগ্রহণের মাধ্যমে আমরা ভারতীয়দের জন্য বৈশ্বিক মানের উদ্ভাবন পৌঁছে দিতে পারব।”

এই অধিগ্রহণের ফলে রিলায়েন্স রিটেইলের বিশাল রিটেইল নেটওয়ার্ক এবং পরিষেবা  কেলভিনেটরের ঐতিহ্যবাহী উদ্ভাবন একত্রিত হয়ে দেশের প্রিমিয়াম হোম অ্যাপ্লায়েন্স বাজারে ব্যাপক প্রবৃদ্ধি ঘটাবে। এই উদ্যোগ দেশের প্রতিটি ঘরে উন্নতমানের পণ্য সহজলভ্য করে তুলবে বলে আশাবাদ ব্যক্ত করা হয়েছে।

রিলায়েন্স রিটেইল বর্তমানে ভারতের একমাত্র প্রতিষ্ঠান যা ডেলয়েটের ‘গ্লোবাল পাওয়ার্স অব রিটেইলিং ২০২৩’ অনুযায়ী বিশ্বের শীর্ষ ১০০ রিটেইলারের তালিকায় জায়গা করে নিয়েছে। মার্চ ৩১, ২০২৫ শেষ হওয়া অর্থবছরে সংস্থাটি ₹৩,৩০,৮৭০ কোটি টাকার সমন্বিত টার্নওভার এবং ₹২৫,০৫৩ কোটি টাকার ইবিটিডিএ (EBITDA) অর্জন করেছে।