৫ হাজার টাকায় 5G ফোন লঞ্চ করছে মুকেশ আম্বানির জিও!

ওয়েব ডেস্ক: ইন্টারনেট পরিষেবায় বিপ্লব এনেছিল মুকেশ আম্বানির (Mukesh Ambani) জিও (Jio)। জিও-র ধাক্কায় বেহাল দশা একাধিক টেলিকম সংস্থা। হুড়হুড়িয়ে কমেছে ইন্টারনেটের দাম। জিও-এর এই পদক্ষেপ গতি এনেছিল ভারতের ডিজিটাল মাধ্যমে। ভারতের আম জনতাকে ইন্টারনেট ব্যবহারের অধীনে নিয়ে আসার জন্য জিও শুধু সস্তা প্যাক এনেই খান্ত হয়েনি। পরবর্তীকালে ৪জি কিপ্যাড ফোনও লঞ্চ করে। যার সৌজন্যে ভারতের শহর, গ্রামগঞ্জে, অলিতে গলিতে পৌঁছে যায় ইন্টারনেট। এবার আরও এক ফোন লঞ্চ করতে চলেছে মুকেশ আম্বানির সংস্থা।

মাত্র ৩ হাজার থেকে ৫ হাজার টাকার মধ্যেই বাজারে আসছে ‘জিও ভারত ৫জি ফোন’। অত্যাধুনিক প্রযুক্তিতে তৈরি এই স্মার্টফোনে থাকছে ৪জি ও ৫জি নেটওয়ার্ক সাপোর্ট, বড় আকৃতির ডিসপ্লে, উন্নতমানের ক্যামেরা এবং ভিওএলটিই ফিচার—যার ফলে ব্যবহারকারীরা উপভোগ করতে পারবেন ঝকঝকে কল কোয়ালিটি। জিও ইকোসিস্টেমের সমস্ত জনপ্রিয় অ্যাপ ফোনে আগেই ইনস্টল থাকবে, ফলে ব্যবহার হবে আরও সহজ।

আরও পড়ুন: Make In India প্রজেক্টে নয়া সাফল্য, বিজ্ঞানীদের আবিষ্কার Sodium Ion Battery

মুকেশ অম্বানির জিও এক সময় মোবাইল পরিষেবায় বিপ্লব এনে দিয়েছিল। সস্তায় ইন্টারনেট পরিষেবা ও ৪জি কিপ্যাড ফোন এনে গ্রামগঞ্জের ঘরে ঘরে পৌঁছে গিয়েছিল ডিজিটাল কানেকশন। এবার দেশের প্রায় ২৫ কোটি ২জি ব্যবহারকারীকে স্মার্ট দুনিয়ার সঙ্গে যুক্ত করতেই নতুন এই ফোন আনছে সংস্থা। শহরের বাইরে, যেখানে এখনও স্মার্টফোন পৌঁছয়নি, সেখানেই জিওর এই নতুন ফোন হতে পারে প্রযুক্তির নতুন দরজা।

ধারণা করা হচ্ছে, চলতি বছরের শেষের দিকেই দেশের বাজারে হাতের নাগালে চলে আসবে এই জিও ভারত ৫জি ফোন। অত্যন্ত সাশ্রয়ী দামে আধুনিক ফিচারে ভরপুর এই ফোন গ্রাম থেকে শহর—সর্বত্রই তৈরি করতে পারে ডিজিটাল যুগে এক নতুন অধ্যায়।