জিও-র ধামাকা গিফট, এবার টিভিই হবে কম্পিউটার

ওয়েব ডেস্ক: ফের গ্রাহকদের জন্য নয়া চমক আনছে রিলায়েন্স জিও (Reliance Jio)। আপনি যদি তাদের গ্রাহক হন, তবে এবার আলাদা কম্পিউটার (Comupter) না কিনেও টিভিকে কম্পিউটারে বানিয়ে নিতে পারবেন। তাও একেবারে বিনা খরচে। বাজারে এসেছে নতুন JioPC পরিষেবা।

জানেন JioPC কী?

JioPC হল রিলায়েন্স জিওর নতুন একটি Virtual Desktop Service। যা Jio-এর সেট-টপ বক্সের মাধ্যমে চালানো যাবে। বাড়িতে JioFiber কানেকশন ও ৫,৪৯৯ টাকার Jio সেট টপ বক্স থাকলেই বিনামূল্যে JioPC ব্যবহার করতে পারবেন। এটি একটি ক্লাউড-ভিত্তিক পরিষেবা। আপনার সব ডেটা ও অ্যাপ ইন্টারনেটেই থাকবে। ফলে সিস্টেম ক্র্যাশ বা হার্ডওয়্যারের ক্ষতি নিয়েও ভাবতে হবে না।

আরও পড়ুন: সকালে লেবু জল খেলেই মিলবে উপকার? এই ৫ ধরনের সমস্যা থাকলে এখনই বন্ধ করুন!

JioPC পরিষেবা পেতে কী লাগবে?

একটি Jio সেট টপ বক্স (৫,৪৯৯ টাকার ডিভাইস), JioFiber ইন্টারনেট সংযোগ, একটি কীবোর্ড ও মাউস (USB বা Bluetooth), একটি HDMI-সংযুক্ত টিভি।

JioPC-তে আপনি কী করতে পারবেন?

ডকুমেন্ট তৈরি করতে পারবেন (LibreOffice ইনস্টল করা আছে), ইমেল পাঠানো ও রিসিভের কাজ করতে পারবেন, ইন্টারনেট ব্রাউজিং করতে পারবেন, মাইক্রোসফ্ট অফিস ও ব্রাউজার দিয়ে ব্যবহার করা যাবে, ভিডিও টিউটোরিয়াল বা অনলাইন ক্লাস দেখা যাবে। পাওয়া যাবে না একমাত্র ক্যামেরা বা প্রিন্টার সাপোর্ট।