মালিক এবার Jio একাই! SBI-এর থেকে সব শেয়ার কিনে নিল Reliance

ওয়েব ডেস্ক: ২০২৩ সালে রিলায়েন্স ইন্ডাস্ট্রিজের থেকে আলাদা হয় জিও ফাইন্যান্সিয়াল সার্ভিসেস (Jio Financial Services)। তারপর থেকে ক্রমশই বেড়েছে সংস্থার মার্কেট ক্যাপ। এই মুহূর্তে, এই মার্কেট ক্যাপ প্রায় ১ লক্ষ ৮৬ হাজার কোটি টাকা। নিফটি ৫০-এর মধ্যেও আসে এই সংস্থা। এবার সেই জিও ফাইন্যান্সিয়াল সার্ভিসেস স্টেট ব্যাঙ্কের হাত থেকে কিনে নিল ব্যাঙ্কের শেয়ার (Reliance Jio)।

আরও পড়ুন: বাজারে বিপ্লব নিয়ে এল জিও, ঝড়ের গতিতে চলবে ইন্টারনেট

২০১৮ সালে জিও পেমেন্টস ব্যাঙ্ক শুরু করেছিল রিলায়েন্স জিও। সেই সময় স্টেট ব্যাঙ্ক অফ ইন্ডিয়ার হাতে এই পেমেন্টস ব্যাঙ্কের ১৭.৮৩ শতাংশ শেয়ার । আর এই ১৭.৮৩ শতাংশ শেয়ার এবার স্টেট ব্যাঙ্কের কাছ থেকে কিনে নিল জিও ফাইন্যান্সিয়াল সার্ভিসেস। স্টেট ব্যাঙ্ক অফ ইন্ডিয়ার থেকে প্রায় ৭ কোটি ৯০ লক্ষ ৮০ হাজার ইক্যুইটি শেয়ার কিনে নিয়েছে জিও ফাইন্যান্স। ১০৪ কোটি ৫৪ লক্ষ টাকার বিনিময়ে এই শেয়ার পকেটস্থ করেছে এই সংস্থা।

প্রসঙ্গত, ২০ জুন বাজার বন্ধের সময় জিও ফাইন্যান্সিয়াল সার্ভিসেসের শেয়ারের দাম ছিল ২৯৩ টাকার আশেপাশে। সংস্থার শেয়ার প্রতি আয় ২ টাকা ৫৪ পয়সা ও পিই ১১৫.৭৯। যা এই সেক্টরের পিই-র তুলনায় অনেকটাই বেশি।